钦定古今图书集成/明伦汇编/氏族典/第259卷 > 王瞻
## 钦定古今图书集成/明伦汇编/氏族典/第259卷 > 王瞻

按《梁书王瞻传》：“瞻字思范，琅邪临沂人，宋太保弘从
孙也。祖柳，光禄大夫、东亭侯。父猷，廷尉卿。瞻幼时轻
薄好逸游，为闾里所患。及长，颇折节有士操，涉猎书
记，于棋射尢善。起家著作佐郎，累迁太子舍人。梁台
建，为侍中，迁左民尚书，俄转吏部尚书。瞻性率亮，居
选部，所举多行其意。颇嗜酒，每饮或竟日，而精神益”
朗。高祖每称“瞻有三术：射、棋、酒也。”卒，谥康侯。子长元，
著作佐郎，早卒。